cicero
        
         (typografi)
Store norske leksikon,Kunst og estetikk,Bokkunst og skrift,Skriftdesign og typografi,Begreper og teknikker i typografi,Skriftgrader
Cicero er navn på tidligere standard måleenhet i det typografiske målesystemet. En cicero deles i 12 typografiske punkter. Den tilsvarer 4,52 millimeter eller 0,178 tommer og var også navnet på skriftstørrelsen 12 punkt.
Denne typografiske størrelsen skal ha fått sitt navn etter en skrift som på slutten av 1400-tallet ble brukt til å trykke den romerske forfatteren og statsmannen Ciceros brev. Cicero var i bruk i Skandinavia og på det europeiske kontinentet til slutten av 1900-tallet. Da ble den erstattet av den anglo-amerikanske enheten pica, som er 0,3 millimeter mindre. Les mer i Store norske leksikon skriftgrad typografisk punkt typografi